ΨΗΦΙΣΜΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΣΧΕΤΙΚΑ ΜΕ ΤΗ ΔΗΛΩΣΗ ΤΗΣ ΕΠΙΤΡΟΠΗΣ ΓΙΑ ΤΟ ΣΧΕΔΙΟ ΝΟΜΟΘΕΤΙΚΟΥ ΠΡΟΓΡΑΜΜΑΤΟΣ ΓΙΑ ΤΟ 1994 (94/C 60/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη το άρθρο 49 του κανονισμού,

- έχοντας υπόψη τη διοργανική διακήρυξη για τη δημοκρατία, τη διαφάνεια και την επικουρικότητα της 25ης Οκτωβρίου 1993,

- έχοντας υπόψη την πρόταση της Επιτροπής για το νομοθετικό πρόγραμμα του 1994 [COM(93) 588],

- έχοντας υπόψη τις προτεραιότητες που έθεσε η Προεδρία του Συμβουλίου για το πρώτο εξάμηνο του 1994,

- έχοντας υπόψη το ψήφισμά του της 10ης Φεβρουαρίου 1993 για την ανάληψη των καθηκόντων της νέας Επιτροπής και τη δήλωση του Προέδρου της σχετικά με το πρόγραμμα εργασίας της (1),

- έχοντας υπόψη την κοινή διακήρυξη της 25ας Απριλίου 1993 του Ευρωπαϊκού Κοινοβουλίου, εκπροσωπούμενου από το Διευρυνθέν Προεδρείο, και της Επιτροπής, παρουσία του Συμβουλίου σχετικά με το νομοθετικό πρόγραμμα για το 1993,

- έχοντας υπόψη την έκθεση της Επιτροπής σχετικά με την προσαρμογή της ισχύουσας νομοθεσίας στην αρχή της επικουρικότητας,

- έχοντας υπόψη την ανακοίνωση της Επιτροπής για την εφαρμογή του πρωτοκόλλου για την κοινωνική πολιτική,

Α. λαμβάνοντας υπόψη ότι το ετήσιο νομοθετικό πρόγραμμα είναι ένα σημαντικό μέσο για τον προγραμματισμό των νομοθετικών δραστηριοτήτων προκειμένου να τις καταστήσει πιο διαφανείς 7 Β. λαμβάνοντας υπόψη ότι το έτος 1994, κατά το οποίο πρόκειται να πραγματοποιηθεί η αναγκαία ολοκλήρωση της εσωτερικής αγοράς και να συμπληρωθεί το πρώτο έτος της εφαρμογής της συνθήκης για την Ευρωπαϊκή Ένωση, είναι επίσης το έτος στο τέλος του οποίου λήγει η θητεία της σημερινής Επιτροπής και διεξάγονται οι εκλογές για το Ευρωπαϊκό Κοινοβούλιο 7 Γ. λαμβάνοντας υπόψη το γεγονός ότι η Επιτροπή δεν έχει εκτελέσει πλήρως το νομοθετικό πρόγραμμα για το 1993 και ότι εκκρεμούν ακόμα πολλές προτάσεις από την περασμένη περίοδο,

1. διαπιστώνει ότι το προτεινόμενο νομοθετικό πρόγραμμα δεν διαθέτει σε ορισμένους τομείς τον αναγκαίο δυναμισμό, χωρίς τον οποίο δεν είναι δυνατόν να επιτευχθεί το νομοθετικό έργο της Κοινότητας/Ένωσης, και καλεί την Επιτροπή να υιοθετήσει τις παρακάτω προτάσεις και να τις θέσει στο επίκεντρο των νομοθετικών δραστηριοτήτων, προκειμένου το ετήσιο νομοθετικό πρόγραμμα που θα συμφωνηθεί να ανταποκρίνεται στις απαιτήσεις της Ευρωπαϊκής Ένωσης, να μπορέσει δε η σημερινή Επιτροπή -η οποία διανύει ήδη το τελευταίο έτος της θητείας της- να διαδραματίσει το βασικό ρόλο που της ανήκει 7 Όσον αφορά την εκτέλεση του νομοθετικού προγράμματος 2. επισημαίνει ότι, εξαιτίας των ειδικών συνθηκών που ισχύουν το 1994, δεν θα είναι δυνατόν για το Κοινοβούλιο να ολοκληρώσει την εξέταση των προτάσεων πριν από τις εκλογές, εάν αυτές παρουσιασθούν μετά το τέλος Φεβρουαρίου, εκτός από λίαν εξαιρετικές και σημαντικές περιπτώσεις 7 3. καλεί συνεπώς την Επιτροπή να προωθήσει την υποβολή όλων των νέων προτάσεων για τις οποίες πρέπει να ληφθεί απόφαση κατά το πρώτο ήμισυ του 1994 7 4. καλεί το Συμβούλιο να αναφέρει σε ποιές προτάσεις, που είτε εκκρεμούν είτε πρόκειται να υποβληθούν, αποδίδει προτεραιότητα για έγκριση κατά το πρώτο ήμισυ του 1994 7 5. σημειώνει ότι η εφαρμογή του νομοθετικού προγράμματος για το 1993 έχει καθυστερήσει σημαντικά και ορισμένες προτάσεις έχουν προφανώς εξ ολοκλήρου εγκαταλειφθεί, μεταβληθεί ή αναβληθεί για αόριστο χρόνο, χωρίς να έχει ενημερωθεί το Κοινοβούλιο, και ζητεί από την Επιτροπή να το ενημερώνει τακτικά όσον αφορά την εφαρμογή του προγράμματος για το 1994 7 διαπιστώνει ιδίως ότι 26 προτάσεις και 12 κωδικοποιήσεις του ετήσιου νομοθετικού προγράμματος του 1993 που έπρεπε να μετατεθούν στο επόμενο έτος επαναλαμβάνονται στο παρόν πρόγραμμα και διαπιστώνει κενά σε ό,τι αφορά τη σήμανση και την αιτιολόγηση της τροποποίησης της νομικής φύσης ορισμένου αριθμού προωτοβουλιών σε σχέση με τα εξαγγελθέντα μέτρα 7 6. κρίνει ότι, μετά την έναρξη ισχύος της συνθήκης του Μάαστριχτ, έχει έρθει η στιγμή αναθεωρηθεί ο κώδικας συμπεριφοράς και να καταστεί περισσότερο συγκεκριμένη η κοινή δέσμευση που ανελήφθη με την κοινή διακήρυξη για το νομοθετικό πρόγραμμα του 1993 7 Όσον αφορά τη μορφή 7. εκφράζει τη λύπη της για τις περαιτέρω υφιστάμενες, πέρα από θέματα περιεχομένου, τυπικές ελλείψεις, πράγμα που πλήττει την αναγκαία διαφάνεια και μειώνει την αποτελεσματικότητα του ετήσιου προγράμματος ως βάσης εργασίας, ειδικότερα δε:

- την καθυστέρηση υποβολής της πρότασης: η Επιτροπή είχε υποσχεθεί να υποβάλει την πρόταση τον Οκτώβριο - η ίδια χρονολογία αναγράφεται επίσης στην προαναφερθείσα διοργανική διακήρυξη - γεγονός που θα καθιστούσε δυνατή την έγκριση του κοινού προγράμματος πριν από την έναρξη του αντίστοιχου έτους,

- την εσφαλμένη ονομασία: σύμφωνα με την προαναφερθείσα διοργανική διακήρυξη, πρόκειται για το προτεινόμενο από την Επιτροπή ετήσιο νομοθετικό πρόγραμμα, το οποίο, σύμφωνα επίσης με την πρακτική των παρελθόντων ετών, της χρησίμευε εκαστοτε ως προστάδιο του κοινού προγράμματος,

- την απουσία της προβλεπόμενης νομικής βάσης χωρίς την οποία δυσχεραίνεται η άμεση ένταξή του στις εργασίες των αρμοδίων επιτροπών του Κοινοβουλίου και δημιουργούνται διοργανικές διενέξεις όσον αφορά τη νομική βάση,

- την απουσία αναγραφής της προβλεπόμενης ημερομηνίας υποβολής των εξαγγελλομένων προτάσεων 7 8. χαιρετίζει, αντίθετα, τον σαφή τρόπο παρουσίασης και τη μνεία των σχεδιαζομένων «στρατηγικών» εγγράφων (Πράσινη και Λευκή Βίβλος) 7 υπογραμμίζει ότι, παρόλο που πρόκειται για αναγκαία προπαρασκευαστικά εργαλεία, οι πράσινες και λευκές βίβλοι δεν αποτελούν νομοθετικές πρωτοβουλίες και ελπίζει ότι θα υπάρξει μεγαλύτερη συνοχή μεταξύ αυτών των στρατηγικών εγγράφων και του ετήσιου νομοθετικού προγραμματισμού 7 9. υπογραμμίζει ότι η διαβίβαση πίνακα με τα προγράμματα κωδικοποίησης, καθώς και η διαβίβαση πίνακα με τις ημερομηνίες παρουσίασης των προγραμματισμένων εγγράφων για το πρώτο τρίμηνο, θεωρείται ως εποικοδομητική προσπάθεια ενόψει της συμφωνίας που πρόκειται να συναφθεί για το κοινό νομοθετικό πρόγραμμα που πρέπει εν συνεχεία να δημοσιευθεί στην Επίσημη Εφημερίδα 7 10. υπογραμμίζει ότι είναι αναγκαία η σύναψη διοργανικής συμφωνίας σχετικά με τη μέθοδο κωδικοποίησης του κοινοτικού δικαίου 7 Όσον αφορά το περιεχόμενο 11. ζητεί να εξετασθούν και να ληφθούν, από όλα τα Όργανα και τα κράτη μέλη, κατά προτεραιότητα τα μέτρα για την υλοποίηση της Λευκής Βίβλου σχετικά με την ανάπτυξη, την ανταγωνιστικότητα και την απασχόληση, προκειμένου να επιτελεσθούν το συντομότερο βήματα προόδου για την καταπολέμηση της ανεργίας και την ενδυνάμωση της εποτελεσματικότητας των «αναπτυξιακών πρωτοβουλιών» και ζητεί από την Επιτροπή να παρουσιάσει χωρίς χρονοτριβή ειδικά προγράμματα που αφορούν τις υποδομές και τα διευρωπαϊκά δίκτυα 7 12. εξακολουθεί να προσδοκά οτι η Επιτροπή θα συμπεριλάβει συστηματικά, σύμφωνα με τη Διοργανική Συμφωνία του 1982, σε αυτό το νομοθετικό πρόγραμμα τις προτάσεις οι οποίες αφορούν τις νομικές βάσεις για τις θέσεις του προϋπολογισμού, που έχουν εγγραφεί από την αρμόδια επί του προϋπολογισμού Αρχή, πράγμα που ισχύει, ιδιαίτερα όσον αφορά την διάθεση πιστώσεων για πρωτοβουλίες απασχόλησης 7 13. προτείνει, από την πλευρά του, να συμπληρωθεί η πρόταση της Επιτροπής με τις ακόλουθες πρωτοβουλίες, ώστε να καταστεί δυνατόν να ανταποκριθεί η Κοινότητα/Ένωση στις απαιτήσεις της αποστολής της:

- εφαρμογή του Κοινοτικού Χάρτη Κοινωνικών Δικαιωμάτων των Εργαζομένων και χρησιμοποίηση του Πρωτοκόλλου για την Κοινωνική Πολιτική στο πλαίσιο της συμφωνίας των έντεκα κρατών μελών που επιτρέπει τη λήψη αποφάσεων με ειδική πλειοψηφία, για τα εξής κυρίως κείμενα:

- άτυπες εργασιακές σχέσεις,

- γονική άδεια,

- αντιστροφή του βάρους αποδείξεως,

- ακρόαση και ενημέρωση των εργαζομένων,

- απόσπαση των εργαζομένων,

- προστασία των νέων στον τόπο εργασίας 7 - οικονομική και νομισματική πολιτική - βελτίωση της διαδικασίας πολυμερούς εποπτείας, σύμφωνα με το άρθρο 103 παράγραφος 5 της συνθήκης για την Ευρωπαϊκή Ένωση,

- θέσπιση κανόνων για τον καθορισμό των λεπτομερειών όσον αφορά τα αναφερόμενα στο άρθρο 109 Ι της συνθήκης για την Ευρωπαϊκή Ένωση κριτήρια σύγκλισης, σύμφωνα με το άρθρο 6 του Πρωτοκόλλου σχετικά με τα εν λόγω κριτήρια,

- προτάσεις φορολογικής εναρμόνισης (ΦΠΑ, ειδικοί φόροι κατανάλωσης) και ολοκλήρωσης της εσωτερικής αγοράς,

- υποβολή πρότασης για την ψηφιακή τηλεόραση υψηλής ευκρίνειας,

- βελτίωση της καταπολέμησης των απομιμήσεων και της προστασίας του βιομηχανικού σχεδίου στο πλαίσιο της εφαρμογής των συμφωνιών της ΓΣΔΕ 7 - πολιτική περιβάλλοντος, προστασία των καταναλωτών και δημόσια υγεία - συνάρτηση μεταξή της απασχόλησης και της βιώσιμης ανάπτυξης που σέβεται το περιβάλλον, με τη χρησιμοποίηση των θετικών αποτελεσμάτων της περιβαλλοντικής τεχνολογίας,

- υποβολή προτάσεων για τη θέσπιση αυστηρών μέτρον προκειμένου να επιτευχθεί υψηλό επίπεδο ποιότητας των υδάτων και του αέρα,

- υποβολή προτάσεων για την απαγόρευση εξαγωγής επικινδύνων αποβλήτων από την Ευρωπαϊκή Ένωση σε τρίτες χώρες,

- υποβολή περαιτέρω προτάσεων για τη θέσπιση δεσμευτικών νομοθετικών διατάξεων στο τομέα των χρηματοοικονομικών υπηρεσιών,

- άμεση έγκριση και δημοσίευση του ολοκληρομένου σχεδίου οδηγίας σχετικά με τις απαιτήσεις ποιότητας στον τομέα των τροφίμων,

- πρόταση σχετικά με τη χρηματοδοτική κάλυψη των αποφάσεων που περιέχουν στο πέμπτο πρόγραμμα-πλαίσιο, καθώς και εκείνων που περιλαμβάνονται στις συμφωνίες του Ρίου και δεν έχουν ακόμη υλοποιηθεί,

- πρόσκληση της Επιτροπής να ξεκινήσει το 1994 την διαδικασία που προβλέπεται από το άρθρο 20 του κανονισμού (ΕΟΚ) αριθ. 1210/90 του Συμβουλίου για τη δημιουργία Ευρωπαϊκής Υπηρεσίας για το περιβάλλον και παρουσίαση πρότασης σχετικά με την παροχή στην υπηρεσία αυτή εξουσιών ελέγχου της κοινοτικής νομοθεσίας (υπηρεσία ελέγχου του περιβάλλοντος),

- πρόταση για την πραγματοποίηση ουσιαστικής προόδου στον τομέα των διασυνοριακών πληρωμών 7 - ενέργεια και έρευνα - δημιουργία διευρωπαϊκών δικτύων στον ενεργειακό τομέα,

- βιομηχανική αποτίμηση των αποτελεσμάτων του προγράμματος Thermie, σύμφωνα με το άρθρο 130 της συνθήκης για την Ευρωπαϊκή Ένωση,

- καθορισμός των συμφωνιών τεχνικής συνεργασίας με όλες - τις χώρες της Ανατολικής Ευρώπης και της ΚΑΚ για τη βελτίωση της ασφάλειας των θερμοπυρηνικών σταθμών 7 - νομικά θέματα - λήψη μέτρων για την ελεύθερη κυκλοφορία προσώπων, προκειμένου να υλοποιηθεί -επιτέλους- η πιο συμβολική ελευθερία για την ολοκλήρωση της εσωτερικής αγοράς,

- προσχώρηση της Κοινότητας/Ένωσης στην Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών,

- έκθεση για την ιθαγένεια, σύμφωνα με το άρθρο 8Ε της συνθήκης ΕΟΚ που πρέπει να υποβληθεί από την Επιτροπή πριν από τις 31 Δεκεμβρίου 1993,

- υποβολή προτάσεων σύμφωνα με το άρθρο 8Γ της συνθήκης για την Ευρωπαϊκή Ένωση σχετικά με την επίτευξη ενιαίας διπλωματικής και προξενικής προστασίας σε τρίτες χώρες,

- αναθεώρηση της οδηγίας για το ξέπλυμα χρημάτων,

- προτάσεις για την προληπτική εποπτεία των χρηματοδοτικών ομίλων και τον προληπτικό έλεγχο των πιστωτικών ιδρυμάτων, των ασφαλιστικών εταιρειών και των επιχειρήσεων που παρέχουν επενδυτικές υπηρεσίες,

- τροποποίηση της πρότασης για τα ταμεία συντάξεων,

- αναθεώρηση της πρότασης για την αστική ευθύνη στον τομέα των υπηρεσιών,

- εξέταση της οδηγίας για την εφαρμογή της ίσης αμοιβής ανδρών και γυναικών στα ελευθέρια επαγγέλματα, σύμφωνα με το άρθρο 11 της εν λόγω οδηγίας που ζητεί υποβολή πρότασης πριν από την 1η Ιουλίου 1993,

- σύσταση για κώδικα δεοντολογίας όσον αφορά την προστασία των εγκύων, όπως προβλέπεται από το πρόγραμμα κοινωνικής δράσης,

- υποβολή πρότασης οδηγίας σχετικά με την κατοχύρωση πραγματικού δικαιώματος ελεύθερης εγκατάστασης για τους δικηγόρους,

- χρησιμοποίηση της «γέφυρας» που περιέχεται στο άρθρο Κ.9 της συνθήκης για την Ευρωπαϊκή Ένωση και παρέχει τη δυνατότητα να εφαρμόζεται η διαδικασία του άρθρου 100 Γ σε τομείς του άρθρου Κ.1, σημεία 1 έως 6 της συνθήκης (δικαστική συνεργασία, πολιτική ασύλου, μετανάστευση . . . ) 7 - πολιτική μεταφορών - υποβολή προτάσεων σχετικά με την ασφάλεια των μεταφορών, ιδιαίτερα των ταξιδιωτικών λεωφορείων και των επιβατών τους, τη ρύθμιση των ωραρίων των απασχολουμένων στον τομέα των μεταφορών καθώς και αναθεώρηση του κανονισμού (EOK) αριθ. 3821/85 (1) της 20ής Δεκεμβρίου 1985 για τις ώρες εργασίας και ανάπαυσης των οδηγών (βλέπε προδικαστική απόφαση του ΔΕΚ της 5ης Ιανουρίου 1994), σύμφωνα με το χρονοδιάγραμμα που περιέχεται στην έκθεση Porazzini σχετικά με τη Λευκή Βίβλο 7 - διάφορα - εξέταση της αίτησης για την έγκριση της συμφωνίας στο πλαίσιο της ΓΣΔΕ, σύμφωνα με το άρθρο 228 παράγραφος 3 δεύτερο εδάφιο της συνθήκης για την Ευρωπαϊκή Ένωση,

- υποβολή προτάσεων για την παιδεία, την επαγγελματική κατάρτιση και τους νέους, σύμφωνα με τα άρθρα 126 και 127 της συνθήκης για την Ευρωπαϊκή Ένωση,

- υποβολή προτάσεων για θέματα πολιτισμού, σύμφωνα με το άρθρο 128 της συνθήκης για την Ευρωπαϊκή Ένωση,

- υποβολή πρότασης για τη θέσπιση κοινωνικής ρήτρας που θα διασφαλίζει το σεβασμό των συμβάσεων της ΔΟΕ (Διεθνής Οργάνωση Εργασίας), ιδίως όσον αφορά την εργασία των παιδιών,

- υποβολή προτάσεων για την καταπολέμηση του ρατσισμού, της ξενοφοβίας και του αντισημιτισμού,

- δημιουργία νομικού μηχανισμού για την κοινωνική προστασία των εθελοντών που εργάζονται στις αναπτυσσόμενες χώρες,

- άσκηση των νέων δικαιωμάτων πρωτοβουλίας τα οποία παραχωρούνται στην Επιτροπή στον τομέα της εξωτερικής πολιτικής, της κοινής ασφάλειας, της δικαιοσύνης και των εσωτερικών υποθέσεων,

- πρόταση για την ταχεία σύναψη συμφωνιών εταιρικής σχέσης με τη Ρωσία και τα λοιπά κράτη της ΚΑΚ, συμφωνιών ελευθέρων συναλλαγών με τις Δημοκρατίες της Βαλτικής και συμφωνίας σύνδεσης με το Ισραήλ,

- εξέταση της καθιέρωσης νέων σχέσεων με τη Νότιο Αφρική 7 - επιτροπολογία - πρόταση αναθεώρησης των διατάξεων που αναφέρονται στην επιτροπολογία, με την οποία η Επιτροπή συμφώνησε ήδη στο πλαίσιο του νομοθετικού προγράμματος για το 1993, το δε Συμβούλιο στο πλαίσιο της διοργανικής συμφωνίας για τις νέες δημοσιονομικές προοπτικές 7 &{Nonchar};14. αναθέτει στον Πρόεδρό του να προχωρήσει, σε αυτή τη βάση, σε συμφωνία με την Επιτροπή σχετικά με το ετήσιο πρόγραμμα και ζητεί από το Συμβούλιο το οποίο ανέλαβε σχετική δέσμευση με τη διοργανική διακήρυξη της 25ης Οκτωβρίου 1993, να εκδώσει σχετική γνωμοδότηση και να μετάσχει πλήρως στις διαπραγματεύσεις με στόχο την οριστική διατύπωση του νομοθετικού προγράμματος 7 15. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στα κοινοβούλια των κρατών μελών.

(1) ΕΕ αριθ. C 72 της 15. 3. 1993, σ. 85.

(1) ΕΕ αριθ. L 370 της 31. 12. 1985, σσ. 1 έως 8.